CELEX: 32015D1504
Language: hu
Date: 2015-09-07 00:00:00
Title: A Bizottság (EU) 2015/1504 végrehajtási határozata (2015. szeptember 7.) az energiastatisztikáról szóló 1099/2008/EK európai parlamenti és tanácsi rendelet szerinti statisztikai adatszolgáltatásra vonatkozóan egyes tagállamok részére engedélyezett eltérések biztosításáról (az értesítés a C(2015) 6105. számú dokumentummal történt) (EGT-vonatkozású szöveg)

9.9.2015   
            
            
               HU
            
            
               Az Európai Unió Hivatalos Lapja
            
            
               L 235/24
            
         A BIZOTTSÁG (EU) 2015/1504 VÉGREHAJTÁSI HATÁROZATA
   (2015. szeptember 7.)
   az energiastatisztikáról szóló 1099/2008/EK európai parlamenti és tanácsi rendelet szerinti statisztikai adatszolgáltatásra vonatkozóan egyes tagállamok részére engedélyezett eltérések biztosításáról
   
      
         (az értesítés a C(2015) 6105. számú dokumentummal történt)
      
   
   (Csak az észt, francia, görög, holland és szlovák nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az energiastatisztikáról szóló, 2008. október 22-i 1099/2008/EK európai parlamenti és tanácsi rendeletre (1) és különösen annak 5. cikke (4) bekezdésére és 10. cikke (2) bekezdésére,
   mivel:
   
               (1)
            
            
               Az 1099/2008/EK rendelet 5. cikkének (4) bekezdése értelmében valamely tagállam megfelelően indokolt kérésére eltérések biztosíthatók a nemzeti statisztikák azon részei alól, amelyek összegyűjtése a válaszadókra túlzott terheket róna.
            
         
               (2)
            
            
               Belgium, Észtország, Ciprus és Szlovákia eltérés engedélyezését kérte bizonyos referenciaévek tekintetében a háztartások energiafogyasztására vonatkozó, a végső felhasználás típusa szerinti részletes statisztika elkészítése alól.
            
         
               (3)
            
            
               Az érintett tagállamok által rendelkezésre bocsátott információk indokolják az eltérések engedélyezését.
            
         
               (4)
            
            
               Az e határozatban előírt intézkedések összhangban vannak az európai statisztikai rendszer bizottságának véleményével,
            
         ELFOGADTA EZT A HATÁROZATOT:
   1. cikk
   Az 1099/2008/EK rendelet rendelkezéseitől a következő eltéréseket kell engedélyezni:
   
               1.
            
            
               Belgium számára eltérés engedélyezett a 2015-ös referenciaév eredményeinek benyújtása tekintetében a háztartások részletes energiafelhasználására vonatkozóan a végfelhasználás típusa szerint (az A. melléklet 26. pontjának 2.3. alpontja szerinti meghatározással: „Egyéb ágazatok – Lakossági fogyasztás”), a B. melléklet 1.2.3. pontjának 4.2.1–4.2.5. pontja, 2.2.3. pontjának 4.2.1–4.2.5. pontja, 3.2.3. pontjának 3.1–3.6. pontja, 4.2.3. pontjának 7.2.1–7.2.5. pontja, és 5.2.4. pontjának 4.2.1 – 4.2.5. pontja esetében.
            
         
               2.
            
            
               Észtország számára eltérés engedélyezett a 2015-ös, 2016-os és 2017-es referenciaév eredményeinek benyújtása tekintetében a háztartások részletes energiafelhasználására vonatkozóan a végfelhasználás típusa szerint (az A. melléklet 26. pontjának 2.3. alpontja szerinti meghatározással: „Egyéb ágazatok – Lakossági fogyasztás”), a B. melléklet 1.2.3. pontjának 4.2.1–4.2.5. pontja, 2.2.3. pontjának 4.2.1–4.2.5. pontja, 3.2.3. pontjának 3.1–3.6. pontja, 4.2.3. pontjának 7.2.1–7.2.5. pontja, és 5.2.4. pontjának 4.2.1–4.2.5. pontja esetében.
            
         
               3.
            
            
               Ciprus számára eltérés engedélyezett a 2015-ös, 2016-os és 2017-es referenciaév eredményeinek benyújtása tekintetében a háztartások részletes energiafelhasználására vonatkozóan a végfelhasználás típusa szerint (az A. melléklet 26. pontjának 2.3. pontja szerinti meghatározással: „Egyéb ágazatok – Lakossági fogyasztás”), a B. melléklet 1.2.3. pontjának 4.2.1.–4.2.5. pontja, 2.2.3. pontjának 4.2.1.–4.2.5. pontja, 3.2.3. pontjának 3.1–3.6. pontja, és 5.2.4. pontjának 4.2.1.–4.2.5. pontja esetében.
            
         
               4.
            
            
               Szlovákia számára eltérés engedélyezett a 2015-ös és 2016-es referenciaév eredményeinek benyújtása tekintetében a háztartások részletes energiafelhasználására vonatkozóan a végfelhasználás típusa szerint (az A. melléklet 26. pontjának 2.3. pontja szerinti meghatározással: „Egyéb ágazatok – Lakossági fogyasztás”), a B. melléklet 1.2.3. pontjának 4.2.1.–4.2.5. pontja, 2.2.3. pontjának 4.2.1–4.2.5. pontja, 3.2.3. pontjának 3.1–3.6. pontja, 4.2.3. pontjának 7.2.1.–7.2.5. pontja, és 5.2.4. pontjának 4.2.1.–4.2.5. pontja esetében.
            
         2. cikk
   Ennek a határozatnak Belga Királyság, az Észt Köztársaság, a Ciprusi Köztársaság és a Szlovák Köztársaság a címzettje.
   
      Kelt Brüsszelben, 2015. szeptember 7-én.
      
         
            a Bizottság részéről
         
         Marianne THYSSEN
         
            a Bizottság tagja
         
      
   
   
      (1)  HL L 304., 2008.11.14., 1. o.